Legebiltzarreko Erregelamenduko 114.1 artikuluan ezarritakoa betez, agindu dut Nafarroako Parlamentuko Aldizkari Ofizialean argitara dadin Maiorga Ramírez Erro jaunak egindako galderaren erantzuna, Nafarroako Gobernuko lehendakariordeak 2013ko maiatzaren 8an eginiko agerraldian aipatu zuen txostenaren gainekoa, zeina baita Nafarroako Gobernuak Nafarroako Kutxari eginiko ikuskapenari buruzkoa, Foru Diputazioak emana. Galdera argitaratu zen 2013ko maiatzaren 20ko 52. Nafarroako Parlamentuko Aldizkari Ofizialean.

Iruñean, 2013ko ekainaren 13an

Lehendakaria: Alberto Catalán Higueras

ERANTZUNA

Bildu-Nafarroa parlamentu-taldeko foru parlamentari Maiorga Ramírez Erro jaunak idatziz erantzuteko galdera egin du Nafarroako Gobernuko lehendakariordeak 2013ko maiatzaren 8an eginiko agerraldian aipatu zuen txostenaren gainekoa, zeina baita Nafarroako Gobernuak Nafarroako Kutxari eginiko ikuskapenari buruz (PES-74). Hauxe erantzun dio Nafarroako Gobernuko Ekonomia, Ogasun, Industria eta Enpleguko kontseilariak:

2013ko apirilaren 4ko data duen eskariak Aholkularitza Juridikoaren Zerbitzuari eskatzen zitzaion honako alderdiei buruzko txosten bat egin zezan:

1. Nafarroako Aurrezki Kutxan nola aplikatu diren 7/1987 Foru Legea, 13/1987 Foru Dekretua, 244/1992 Foru Dekretua eta 5642/1992 Foru Dekretua.

2. Finantza arloko ikuskapenak egiteko eta eginkizunak betetzeko eskumena Nafarroako Gobernuari eta Espainiako Bankuari dagozkio, entitate horri dagokionez.

Pdf formatuan erantsi ditugu bi txosten-eskaria, bai txostena bera.

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2013ko ekainaren 10ean

Ekonomia, Ogasun, Industria eta Enpleguko kontseilaria: Lourdes Goicoechea Zubelzu

(Oharra: Aipatutako eranskina eskuragarri dute foru parlamentariek, parlamentu-kudeaketako Ágora sisteman).

